*\_\_\_\_\_\_\_\_\_\_\_\_\_\_\_\_\_\_\_\_(navesti ime I prezime/tvrtka, prebivalište/sjedište, OIB)* kao Ustupitelj (dalje u tekstu: Ustupitelj)

i

*\_\_\_\_\_\_\_\_\_\_\_\_\_\_\_\_\_\_\_\_(navesti ime I prezime/tvrtka, prebivalište/sjedište, OIB)* kao Stjecatelj (dalje u tekstu: Stjecatelj),

dalje u tekstu zajedno i kao Ugovorne strane,

sklapaju *\_\_\_\_\_(navesti datum)* sljedeći:

**UGOVOR O OTKUPU POTRAŽIVANJA, oznaka: xxx**

**(dalje u tekstu: Ugovor)**

**Uvodne odredbe**

1. Ugovorne strane suglasno utvrđuju da su putem Sustava PlatiMe.hr, kojeg je Upravitelj trgovačko društvo plati me d.o.o., OIB: 39407561510, ulica grada Vukovara 5/1, 10000 Zagreb (dalje u tekstu: Sustav) utvrdili da će sklopiti ovaj Ugovor i uvjete pod kojim će se isti sklopiti, te da su upoznate da je predmet ovog Ugovora ustup Potraživanja iz elektroničkog računa (dalje u tekstu: e-Račun).

2. Ugovorne strane su prethodnom registracijom na Sustav prihvatile Opće uvjete uporabe usluge PlatiMe.hr (dalje u tekstu: Opći uvjeti), koji su sastavni dio ovog Ugovora i čine Prilog 1. ovom Ugovoru, a nalaze se na službenim stranicama Upravitelja.

**Predmet ustupa**

**Članak 1.**

1. Ugovorne strane suglasno utvrduju da Ustupitelj ima Potraživanje prema Dužniku *\_\_\_\_\_\_\_\_\_\_\_\_(ime I prezime/tvrtka, prebivalište/sjedište, OIB, e- pošta)* (dalje u tekstu: Dužnik) po osnovi isporuke dobara i/ili pružanja usluga u iznosu od \_\_\_\_\_\_\_\_\_\_\_\_ koje dospijeva na plaćanje dana *\_\_\_\_\_\_\_\_(navesti datum)* i dokazuje se e- Računom *\_\_\_\_\_\_\_\_(navesti broj računa)* izdanim *\_\_\_\_\_\_\_\_(navesti datum)* (dalje u tekstu: Potraživanje).

**Članak 2.**

1. Stjecatelj izjavljuje da je upoznat s relevantnim podacima o e- Računu (vjerovnik, dužnik, iznos, rok plaćanja, broj/oznaka i datum izdavanja e-Računa).

2. Stjecatelj otkupljuje Potraživanje pod uvjetom da se zaključi zaseban Ugovor o ustupu

potraživanja (cesiji) izmedu ugovornih strana ovog Ugovora te dodatno Dužnika Potraživanja, i to u roku od 30 dana od dana zaključenja ovog Ugovora.

3. Zaključenje zasebnog ugovora o ustupu potraživanja u roku iz prethodnog stavka ovog članka je bitan sastojak ovog ugovora.

**Naknada**

**Članak 3.**

1. Naknada za ustup Potraživanja iz članka 1. ovog Ugovora iznosi \_\_\_\_\_\_\_\_ (dalje u tekstu: Naknada) i dospijeva na plaćanje u roku od 1 (slovima: jednog) radnog dana od dana zaključenja zasebnog ugovora iz članka 2.(2). ovog Ugovora .

2. Stjecatelj će Naknadu platiti na račun Ustupitelja *\_\_\_\_\_\_\_\_\_\_\_\_\_\_\_\_\_\_(navesti IBAN Ustupitelja)*

3. U slučaju da Dužnik nakon sklapanja ovog Ugovora izvrši plaćanje Ustupitelju, Ustupitelj je dužan bez odgadanja, a najkasnije u roku od 1 (slovima: jednog) radnog dana, zaprimljena novčana sredstva uplatiti na račun Stjecatelja.

4. Stjecatelj je obvezan izdati Ustupitelju poseban račun za (dio) sveukupnog troška Naknade, ukoliko tako proizlazi iz propisa koji reguliraju izdavanje računa.

**Jamstva Ustupitelja**

**Članak 4.**

1. Ustupitelj jamči da prijenos Potraživanja koje je predmet ustupanja nije zakonom zabranjen, da Potraživanje koje se prenosi nije strogo osobne naravi i da Potraživanje nije takvo po svojoj naravi da bi se protivilo prenošenju na drugoga.

2. Ustupitelj jamči da Potraživanje nije opterečeno pravima trećih osoba koji bi negirali ili umanjivali njegovo Potraživanje, te da Potraživanje nije predmet nikakvog sudskog ili drugog postupka pokrenutog u cilju naplate istog.

3. Ustupitelj jamči da s Dužnikom nije ugovorio da neće moći prenijeti Potraživanje na drugoga ili da ga neće moći prenijeti bez njegovog pristanka, odnosno ako je ugovorio, jamči da je takav pristanak dan putem Sustava.

4. Ustupitelj jamči da nije i da neće sklapati ugovore o prijenosu Potraživanja s trećim osobama, osim sa Stjecateljem u ovom trenutku.

**Odgovornost Ustupitelja**

**Članak 5.**

1. Ustupitelj odgovara za postojanje (veritet) i naplativost (bonitet) ustupljenog Potraživanja iz ovog Ugovora u trenutku sklapanja ovog Ugovora.

**Sporedna prava i sredstva osiguranja**

**Članak 6.**

1. S Potraživanjem prelaze na Stjecatelja sva sporedna prava kao što su pravo prvenstvene naplate, hipoteka, založno pravo, prava iz ugovora s jamcem, prava na kamate, ugovornu kaznu i slično.

2. Ustupitelj će Stjecatelju, ako postoje, predati sva sredstva osiguranja za ustupljeno Potraživanje odmah po izvršenom plaćanju Naknade iz članka 3. ovog Ugovora.

3. Ustupitelj se obvezuje poduzeti sve potrebne radnje u svrhu prijenosa prava iz sredstava osiguranja na Stjecatelja, a što uključuje i ne ograničava se na sklapanje dodatnih ugovora, davanja izjava te ovjere potpisa na ispravama ili solemnizacije istih kod javnog bilježnika u Republici Hrvatskoj.

**Obavijest ugovornim stranama**

**Članak 7.**

1. 1. Ugovorne strane su suglasne da im Upravitelj sustava dostavi informaciju o zaključenju zasebnog Ugovora o ustupu iz članka 2.(2) ovog Ugovora, u svrhu pravovremenog ispunjenja činidbi koje iz njega proizlaze.

**Posljedice nepridržavanja Ugovora**

**Članak 8.**

1. Svaka Ugovorna strana dužna je pridržavati se ovdje preuzetih obveza i danih jamstava, te u svemu postupati sukladno načelu savjesnosti i poštenja.

2. Ako Stjecatelj ne plati Naknadu u roku iz članka 3. stavka 1. ovog Ugovora, Ustupitelj ima pravo pisanim putem jednostrano raskinuti ovaj Ugovor i zaseban ugovor iz članka 2.(2). ovog Ugovora bez ostavljanja dodatnog roka, te je o tome dužan obavijestiti Stjecatelja, Dužnika i Sustav.

3. Ugovorna strana koja trpi štetu zbog nepoštivanja Ugovora će pozvati drugu Ugovornu stranu da u najkraćem roku, a najkasnije u roku od 8 (slovima: osam) dana, otkloni nastalu štetu ili ponudi prijedlog koji će biti prihvatljiv drugoj Ugovornoj strani, dok u suprotnom Ugovorna strana koja trpi štetu ima pravo jednostrano raskinuti Ugovor te tražiti naknadu štete koja joj je eventualno nastala.

**Komunikacija izmedu Ugovornih strana**

**Članak 9.**

1. Ugovorne strane se obvezuju, u slučaju potrebe, na zahtjev jedne od Ugovornih strana, dati sva potrebna očitovanja i/ili dokumentaciju kojom raspolažu vezano za ustupljeno Potraživanje, a što uključuje i ne ograničava se na obvezu Ustupitelja da Stjecatelju preda e- Račun u odgovarajućem formatu i specifikaciju troškova, sve u cilju što uspješnijeg namirenja Potraživanja te u svrhu eventualnog vođenja sudskih i drugih postupaka.

**Članak 10.**

1. Ugovorne strane suglasno utvrduju da će se sva međusobna komunikacija vršiti putem e- pošte ili putem adresa prebivališta ili sjedišta, prema podacima navedenima u zaglavlju ovog Ugovora.

2. U slučaju promjene podataka za međusobnu komunikaciju, ugovorne strane se obvezuju o tome obavijestiti jedna drugu bez odgađanja, a u protivnom će se smatrati da do promjene nije došlo.

**Mjerodavno pravo**

**Članak 11.**

1. Na sve odnose i pitanja koja nisu uredena ovim Ugovorom primjenjuju se na odgovarajući način odredbe zakona i drugih važećih propisa Republike Hrvatske.

**Rješavanje sporova**

**Članak 12.**

1. Ugovorne strane suglasno utvrđuju da će sve sporove koji nastanu u vezi s Ugovorom nastojati riješiti sporazumno.

2. Ugovorne strane suglasno utvrđuju da će se, u slučaju da ih ne uspiju riješiti sporazumno, svi sporovi koji proizlaze iz Ugovora, uključujući i sporove koji se odnose na pitanja njegovog valjanog nastanka i/ili povrede i/ili prestanka, kao i na pravne učinke koji iz toga proistjeću, konačno riješiti u odgovarajućem postupku pred stvarno nadležnim sudom u Zagrebu, a sve uz primjenu važečeg hrvatskog procesnog i materijalnog prava.

**Tumačenje i podnaslovi**

**Članak 13.**

1. Pojedine odredbe Ugovora će se, u slučaju dvojbe, tumačiti sukladno svrsi Ugovora kako je ona naznačena u samom Ugovoru i njegovim pojedinim odredbama.

2. Podnaslovi pojedinih dijelova Ugovora služe isključivo radi lakšeg snalaženja u tekstu i nemaju

značaj prilikom primjene i tumačenja ovog Ugovora ili pojedinih njegovih odredaba.

**Izmjene i dopune Ugovora**

**Članak 14.**

1. Ugovorne strane ovaj Ugovor mogu izmijeniti i/ili dopuniti samo u pisanom obliku, na isti način i u istom obliku kako je sklopljen i ovaj Ugovor.

**Završne odredbe**

**Članak 15.**

1. Ugovorne strane ovime izjavljuju da su upoznate s pravima i obvezama koje za njih proizlaze iz ovog Ugovora, te da ista prava i obveze sklapanjem ovog Ugovora prihvaćaju. Ovlaštene osobe Ugovornih strana posebno izjavljuju da posjeduju sva potrebna ovlaštenja, dozvole i dopuštenja za potpisivanje ovog Ugovora i preuzimanje obveza koje iz njega proizlaze.

2. Ugovorne strane suglasno utvrđuju da se ovaj Ugovor ima smatrati sklopljenim u trenutku kada isti potpišu Ugovorne strane ili ovlaštene osobe Ugovornih strana.

3. Ugovorne strane ili ovlaštene osobe Ugovornih strana će o vlastitom trošku elektronički potpisati ovaj Ugovor svojim naprednim elektroničkim potpisom. Iznimno, u slučaju nedostupnosti Sustava ili ako se Ugovor iz nekog drugog razloga ne može sklopiti na taj način ili to nije dostatno za njegovu pravovaljanost, Ugovor će se sklopiti u papirnatom obliku na pismenom tipskom obrascu koji će Ugovornim stranama dostaviti Sustav ili kontakt osoba Upravitelja Sustava, a obje Ugovorne strane će po potrebi ovjeriti svoje potpise na Ugovoru kod javnog bilježnika u Republici Hrvatskoj, te će o sklapanju istog, bez odgadanja, obavijestiti onoga koji im je poslao taj tipski ugovor.

**Članak 16.**

1. Ovaj Ugovor je sklopljen u 1 (slovima: jednom) istovjetnom primjerku koji u digitalnom obliku zadržavaju obje Ugovorne strane i Upravitelj Sustava, osim u iznimnim slučajevima iz trećeg stavka prethodnog Članka kada je Ugovor sklopljen u 3 (slovima: tri) istovjetna primjerka od kojih po jedan u papirnatom obliku zadržavaju obje Ugovorne strane te Upravitelj Sustava.

USTUPITELJ: STJECATELJ: